Upravno vijeće

Kino Edison, multimedijski centar za kulturno – turističke sadržaje

|  |  |  |  |
| --- | --- | --- | --- |
|  | |  |  |
|  | |  |
|  |  |  |

**Z A P I S N I K**

Sa 14. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 7. prosinca 2023. godine, s početkom u 10,00 sati u ustanovi „Kino Edison, multimedijski centar za kulturno–turističke sadržaje“ Šetalište dr. Franje Tuđmana 13.

**PRISUTNI ČLANOVI VIJEĆA**: Ida Galović

Sanja Zanki Pejić

**OSTALI PRISUTNI**: Ivan Gojmerac, ravnatelj Ustanove

Danijela Družak Rade

Predsjednica Upravnog vijeća otvorila je sjednicu, sve prisutne srdačno pozdravila i konstatirala kvorum kako bi donesene odluke na sjednici bile pravovaljane. Predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 13. sjednice Upravnog vijeća
2. Donošenje Pravilnika o korištenju prostora ustanove „Kino Edison, multimedijski centar za kulturno-turističke sadržaje“
3. Nacrt plana i programa rada za 2024. godinu
4. Razno

Predloženi dnevni red jednoglasno je usvojen.

**Ad.1. Usvajanje zapisnika sa 13. sjednice Upravnog vijeća**

Članicama Upravnog vijeća Zapisnik sa 13. sjednice dostavljen je prethodno uz poziv za ovu sjednicu, te je isti bez rasprave jednoglasno usvojen.

**Ad.2**. **Donošenje Pravilnika o korištenju prostora ustanove „Kino Edison, multimedijski centar**

**za kulturno-turističke sadržaje“**

Izvjestitelj ove točke dnevnog reda bio je ravnatelj ustanove „Kino Edison, multimedijski centar za kulturno – turističke sadržaje“. Pravilnik o korištenju prostora ustanove „Kino Edison, multimedijski centar za kulturno-turističke sadržaje“ članicama Upravnog vijeća dostavljen je uz poziv za ovu sjednicu, te se ravnatelj na sjednici ukratko osvrnuo na odredbe ovog Pravilnika i naveo kako se istim uređuje načini i uvjeti ustupanja i povremenog korištenja prostora kojima upravlja i raspolaže ustanova „Kino Edison, multimedijski centar za kulturno-turističke sadržaje“. Na predloženi Pravilnik članice Upravnog vijeća nisu imale primjedbi, te je prijedlog predmetnog Pravilnika dan na glasanje.

Upravno vijeće jednoglasno je donijelo Pravilnik o korištenju prostora ustanove „Kino Edison, multimedijski centar za kulturno-turističke sadržaje“

**Ad.3. Nacrt plana i programa rada za 2024. godinu**

Izvjestitelj i ove točke dnevnog reda bio je ravnatelj ustanove „Kino Edison, multimedijski centar za kulturno–turističke sadržaje“. Iako je Nacrt plana i programa rada za 2024. godinu dostavljen Upravnom vijeću uz ostale materijale za ovu sjednicu, ravnatelj je na samoj sjednici Upravnog vijeća dodatno još ukratko iznio najvažnije podatke. Nacrt plana i programa rada za 2024. godinu sastoji se od Uvodnog dijela u kojem se navode podaci o Ustanovi, obnovi i revitalizaciji nekadašnjeg kina Edison, vizija i misija, djelatnosti i ciljevi Ustanove, a drugi dio je Programska djelatnost za 2024. godinu s popisom programa i projekata planiranih u sljedećoj godini.

Upravno vijeće jednoglasno je usvojilo Nacrt plana i programa rada za 2024. godinu

**Ad. 4. Razno**

Pod ovom točkom ravnatelj je obavijestio članice Upravnog vijeća da je danas raspisan natječaj za direktora trgovačkog društva Cinematika d.o.o..

Također je ravnatelj naveo kako je za 12. prosinca 2023. godine predviđen sastanak djelatnika ustanove „Kino Edison, multimedijski centar za kulturno–turističke sadržaje“ radi izbora predstavnika radnika za člana Upravnog vijeća Ustanove.

Dovršeno u 10,35 sati.

Tajnica Upravnog vijeća Predsjednica Upravnog vijeća

Danijela Družak Rade Ida Galović